Պոնտե Ռեջինա Մարգերիտա

Պոնտե Ռեջինա Մարգերիտա, հայտնի է նաև որպես Մարգարիտա թագուհու կամուրջ (իտալ.՝ Ponte Regina Margherita), կամուրջ Հռոմում։ Հատում է Տիբեր գետը։ Կապում է Ազատության հրապարակը Առնալդո դա Բրեսչիա բուլվարին Կամպո Մարցիո և Պրատի շրջաններում։ Նկարագրություն Կամուրջը կառուցվել է 1886-1891 թվականներին ճարտարապետ Անջելո Վեսկովալիի գլխավորությամբ։ Վերջինս նաև նախագծել է Ումբերտոյի կամուրջը։ Պոնտե Ռեջինա Մարգերիտա կամուրջը նվիրվել է Ումբերտո I թագավորի կնոջը՝ Մարգերիտա Սավոյային։ Կամրջի հիմքերի կառուցման համար ծախսվել է 1միլիոն 547 հազար լիր, իսկ կամրջի շինարարության համար՝ 1,224 միլիոն լիր։ Կամուրջը կապում է Պրատի շրջանը Պիացցա դել Պոպոլո հրապարակին։ Այն առաջին քարե կամուրջն է, որը կառուցվել է Տիբեր գետի վրա երկար ընդմիջումից հետո, որը տևել է մի քանի դար։ Պոնտե Ռեջինա Մարգերիտա կամուրջը կազմված է երեք կամարից։ Պատված է տրավերտինով։ Երկարությունը 103 մետր է, իսկ լայնությունը՝ շուրջ 21 մետր։ Ծանոթագրություններ Արտաքին հղումներ Статья про мост королевы Маргариты Արխիվացված 2011-11-20 Wayback Machine(իտալ.) Ravaglioli, Armando (1997). Roma anno 2750 ab Urbe condita. Storia, monumenti, personaggi, prospettive. Rome: Tascabili Economici Newton. ISBN 88-8183-670-X. Rendina, Claudio (2005). Enciclopedia di Roma. Rome: Newton Compton Editori. ISBN 88-541-0304-7.